**יאיר (יאיא) כהן אהרונוב** (נולד ב-13 באפריל 1977) הוא מוזיקאי ישראלי, ממקימי להקת הדג נחש.

ביוגרפיה
--------

יאיא כהן אהרון, יליד ירושלים, למד לנגן על חצוצרה וגיטרה והיה חבר ב"תזמורת הנוער ירושלים" ובלהקת הפולקלור "הורה ירושלים". אחיו הגדול, רן (רנדה), בעברו גיטריסט בלהקת הפאנק חולרע, גם הוא ניגן על גיטרה בס, ודרכו הכיר כהן אהרונוב את הכלי. מגיל 12 החל כהן אהרונוב להיות פעיל בלהקות נוער שונות בירושלים והופיע על במות רבות.

בגיל 18, הקים יחד עם שאנן סטריט, דודוש קלמס ומשה אסרף את להקת הדג נחש - להקה מצליחה שהפיקה שמונה אלבומי אולפן ושני אלבומים בהופעה והופיעה רבות בישראל ובעולם.

במקביל לפעילותו ב"דג נחש", הקים כהן אהרונוב שתי להקות נוספות: "צ'קלקה" ו"אניקוקו". בנוסף שיתף פעולה כנגן עם אמנים רבים: ברי סחרוף, טיפקס, יצחק קלפטר, דין דין אביב, דפנה ארמוני, דיקלה, אריאל הורוביץ, איילה אינגדשט, רוי אדרי ועוד.

במהלך השנים יאיא הלחין וכתב שירים למוקי, מוש בן ארי, יהודית רביץ, קרולינה, מירי מסיקה, מארינה מקסימיליאן, רביד פלוטניק, שי צברי, דנה ברגר ודן תורן. והפיק מוזיקלית את מוש בן ארי, יהודית רביץ, מרינה מקסימיליאן, הדג נחש, שי צברי, רביד פלוטניק, אריאל הורוביץ ודנה ברגר.

בפסטיבל חיפה 2011, כתב מוזיקה מקורית לסרט "תלויים באוויר" שזכה בפרס "Other Israel".

בתחילת 2008 הוציא את אלבום הסולו הראשון שלו "יאיא" שאותו הפיק אייל ליאון קצב, וכלל אורחים רבים: רמי פורטיס, קרולינה, שלומי שבן ואמילי קרפל. בעקבות צאת האלבום יצא במסע הופעות ארוך בכל ישראל.

בתחילת 2012 הוציא את אלבום הסולו השני "קאובוי של שושנים". באלבום זה שיתף פעולה עם דן תורן כיועץ אמנותי, ועם ברי סחרוף, עלמה זק, רוני אלטר ועוד, כאמנים אורחים ובעקבות האלבום יצא כהן אהרונוב לסדרת הופעות בישראל.

בשנת 2013 הלחין כהן אהרונוב למוקי את שירו "ילד של אבא", שזכה להצלחה גדולה מאוד והוכתר כשיר השנה בגלגלצ, וזכה בפרס אקו"ם. באותה שנה השתתף בפרויקט שירי הנופלים, "עוד מעט נהפוך לשיר", בגלי צה"ל, שם שר את השיר "כל הקווים המקבילים" שכתב רב"ט עמי קהת, שנהרג במלחמת יום הכיפורים.

בשנת 2015 יצר ביחד עם אחיו רן כהן אהרונוב את הפרויקט הרב תחומי לכל המשפחה "ילדי בית העץ", הכולל ארבעה אלבומים עם שירים בהשתתפות האומנים המובילים בישראל וסדרת טלוויזיה בת חמש עונות המבוססת על השירים בכאן חינוכית, שזכתה ב-12 פרסים מטעם האקדמיה לטלוויזיה וקולנוע. הפרויקט כולל גם חמישה ספרים, הופעה והצגת תיאטרון.

במאי 2018 זכה בפרס לעידוד פרסום היצירה של אקו"ם לשנת 2017.

בשנת 2019 התפרסם השיר "נתראה בגלגול הבא", שהלחין עם רביד פלוטניק עבור אלבומו של פלוטניק "ועכשיו לחלק האומנותי".

ב-2021 החל להוציא שירים מתוך אלבום הסולו השלישי, מתוכו יצאו השירים "צפוף", "נדנדה", "תשוקה", גרסה חדשה לשירו של אביב גדג'.

באוגוסט 2021 זכה בפרס המוזיקה המקורית בטקס פרסי האקדמיה לילדים ונוער.

דיסקוגרפיה
----------

### אלבומי סולו

* 2008: יאיא
* 2012: קאובוי של שושנים
* 2022: מתוך

### עם הדג נחש

###### אלבומי אולפן

* 2000: המכונה של הגרוב
* 2003: לזוז
* 2004: חומר מקומי
* 2006: בעזרת הג'אם
* 2010: 6
* 2013: זמן להתעורר
* 2016: שותפים בעם
* 2018: וולקאם טו איזראל

#### אלבומי הופעה

* 1998: Live in Tel Aviv
* 1999: Live in Jerusalem
* 2008: הדג נחש LIVE
* 2015: הדג נחש ותזמורת המהפכה - בהופעה חיה

### עם ילדי בית העץ

* ילדי בית העץ (2015)
* ילדי בית העץ 2 (2016)
* ילדי ביץ העץ 3 (2017)
* ילדי בית העץ 4 (2019)

קישורים חיצוניים
----------------

ויקישיתוף מדיה וקבצים בנושא **יאיא כהן אהרונוב** בוויקישיתוף
* אתר האינטרנט הרשמי של יאיא כהן אהרונוב
* יאיא כהן אהרונוב, ברשת החברתית פייסבוק

* יאיא כהן אהרונוב, סרטונים בערוץ היוטיוב

* יאיא כהן אהרונוב, באתר אייטונס (באנגלית)

* יאיא כהן אהרונוב, באתר ספוטיפיי

* יאיא כהן אהרונוב, באתר MusicBrainz (באנגלית)

* יאיא כהן אהרונוב, באתר Discogs (באנגלית)

* יאיא כהן אהרונוב, באתר בנדקמפ
* גלעד ינאי, יאיא כהן אהרונוב: "לפעמים אני מרגיש שאני מלך העולם ולפעמים רק טיפה בים", באתר חדשות 13, 16 באוגוסט 2021
* אריאל פייגלין, "יאיא שר, חנן בן ארי כתב והלחין", אוגוסט 2021, ערוץ 7
* יאיא כהן אהרונוב: "הרגשתי שאני לא מספיק גבר", באתר ynet, 10 ביוני 2013 סרטונים
* ערן סויסה, כריש: ריאיון עם יאיא כהן אהרונוב, באתר nrg‏, 7 באוגוסט 2011
* אסף נבו, דג סולו: יאיא כהן אהרונוב עצמאי בשטח, אתר ישראל היום, 20 באפריל 2022

הערות שוליים
------------

1. ↑  אריאל פייגלין, יאיא מספר על השיר החדש - "למילים שקראתי הייתה כבר מנגינה בראש שלי", באתר ערוץ 7, ‏נובמבר, 2021
2. ↑  גלעד ינאי, יאיא כהן אהרונוב: "לפעמים אני מרגיש שאני מלך העולם ולפעמים רק טיפה בים", באתר חדשות 13, 16 באוגוסט 2021

| הדג נחש |
| --- |
| שאנן סטריט • גיא מר • דודוש קלמס • משה אסרף • יאיא כהן אהרונוב • שלומי אלון |
| אלבומי אולפן | המכונה של הגרוב • לזוז • חומר מקומי • בעזרת הג'אם • 6 • זמן להתעורר • שותפים בעם • וולקאם טו איזראל • דג לייף |
| אלבומי הופעה | הדג נחש LIVE • הדג נחש ותזמורת המהפכה - בהופעה חיה |
| סינגלים | "מספרים" • "שירת הסטיקר" • "הנה אני בא" • "עוד אח אחד" • "קובלנה על מפלגות ישראל" • "זמן להתעורר" • "יום שישי" • "תן לי מנגינה" • "בומבה" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 22ea9d8b-7822-40d6-bdca-5ff4d1e8dece

 |